Emnebeskrivelse for STV4106 og STV4106B: Politisk psykologi

•	Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.
•	Dokumentene som det henvises til i dette dokumentet er samlet på : http://www.sv.uio.no/studier/forskrifter_regler.html

1 Strukturelle forhold tilknyttet emnet

1.1 Mål
Emnets hovedformål er å gi en bred oversikt over ulike forskningsretninger innenfor det tverrfaglige området politisk psykologi. Innholdsmessig spenner emnet fra tenkningen om den patologiske personlighet i politikken, til diskusjoner om rasjonalitet som premiss ved samfunnsvitenskapelig teoridannelse. Spørsmålet om demokratisk personlighet eller sinnelag utgjør forutsetninger for demokrati, blir belyst fra forskjellige vinkler. Det antydes også hvordan eksperimenter kan hjelpe oss til en bedre forståelse av hvilken rolle personlighetsfaktorer spiller i politisk sammenheng, og hva som utgjør rasjonalitetens kjennetegn og begrensninger.
		
1.2 Struktur og innhold
Emnet gir kunnskap om muligheter og begrensninger ved å benytte psykologiske perspektiver i studiet av politiske prosesser og politisk aktivitet. Emnet kan tas både som 10 og 15 studiepoeng avhengig om en leverer en hjemmeoppgave på 10-15 sider (B-varianten) eller 20-30 sider (A-varianten). B-varianten kan kun tas av studenter som begynte på hovedfaget senest våren 03 eller tidligere og som er på overgangsordninger. Ordningen gjelder til og med våren 2005. B-varianten er identisk med A-varianten bortsett fra lengden på hjemmeoppgaven. Studentene som tar B-varianten skal følge samme undervisning og forholde seg til samme eksamensdato som A-varianten. 

2 Undervisningsforhold tilknyttet emnet

2.1 Undervisningsformer
Emnet vil bestå av 8 dobbelttimer med forelesninger (inkludert innledning og avslutning), og 6 dobbelttimer med seminarer. Studentene blir vurdert (godkjent - ikke godkjent) ut fra en muntlig presentasjon av en skriftlig skisse (ca. 5 sider) til en hjemmeoppgave. Skissen må være godkjent før studentene blir vurdert (bokstavkarakter) ut fra sin hjemmeoppgave (10-15 sider/20-30 sider) over en selvvalgt problemstilling. For å bestå emnet er det et krav om at skissen og problemstillingen reflekterer sentrale deler av pensum i emnet. Det gis bokstavkarakter på hjemmeoppgaven. Det er obligatorisk deltakelse i undervisningen (minst 2/3 av hele emnet). Antallet seminartimer og tidspunktet for dem vil bli avtalt ved emnets begynnelse. Forelesningen er åpne for alle/privatister, men ikke seminarene. Se Retningslinjer for obligatoriske aktiviteter.

Forelesningen er åpne for alle/privatister, men ikke seminarene.

2.2 Faglige krav
Bachelorprogram i statsvitenskap eller tilsvarende.

2.3 Semester med undervisning
Undervisning i emnet vil første gang finne sted våren 2004. Det er uvisst når emnet tilbys neste gang. Eksamen kan kun avlegges i samme semester som emnet har undervisning.

2.4 Tidsrom av semesteret med undervisning
Undervisningen foregår i perioden januar-juni 2004.

2.5 Undervisningsspråk
Undervisningsspråket er norsk.

2.6 Undervisningssted
Universitetet i Oslo.

2.7 Adgang til undervisning
Studenter som er tatt opp ved andre masterprogrammer, kan søke om å hospitere på emnet. Emnet er åpent for privatister ved ledig kapasitet på emnet.

Se Lov om universiteter og høgskoler § 40. Rett til å gå opp til eksamen. 

3 Eksamensforhold tilknyttet emnet

3.1 Vurderings- og eksamensformer
Eksamen avlegges i slutten av semesteret. Privatister leverer også skisse og hjemmeoppgave, men uten hjelp fra seminargruppene.
Både skissen og innlevering av hjemmeoppgaven må tas om igjen ved:
 
- mindre enn 2/3 deltakelse på hele emnet
- stryk i en viss andel av eksamen/avsluttende vurdering
- annullering av eksamen/avsluttende vurdering som følge av fusk/forsøk på fusk
jamfør Forskrift for studier og eksamener ved Universitetet i Oslo § 8.7 Annulering av eksamen eller prøve. Fastsatt med hjemmel i Lov om universiteter og høgskoler § 54. 

3.2 Faglige krav
Den skriftlige skissen (ca. 5 sider) til en hjemmeoppgave må være godkjent dvs. at den må reflekterer sentrale deler av pensum før studenten kan levere hjemmeoppgaven som er avsluttende eksamen. Likeledes må deltakelsen på hele emnet være minst 2/3 for å få emnet
bestått.

3.3 Semester med eksamen/avsluttende vurdering
Avsluttende eksamen i emnet vil finne sted i juni 2004. Utsatt eksamen innvilges kun på grunn av gyldig forfall og vil være i uke 33 og 34. Privatister kan avlegge eksamen hvert semester dersom det er ledig kapasitet på emnet.

3.4 Tidsrom av semesteret for eksamen avsluttende vurdering
Avsluttende eksamen i emnet vil finne sted i juni 2004 (ca. uke 1, 2 eller 3). Eksamen kan kun avlegges i samme semester som emnet har undervisning. 

3.5 Tilrettelagt eksamen/avsluttende vurdering
Det kan søkes om spesiell tilretteleggelse av eksamen (jf. § 7.5 i Forskriften om studier og eksamener ved UiO) sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging

For utfyllende informasjon, se SV-fakultetets side om tilrettelegging

3.6 Hjelpemidler til eksamen med tilsyn
Emnet har ingen eksamen med tilsyn.

3.7 Hjelpemidler til eksamen uten tilsyn
Relevant pensum for emnet anbefales å brukes. Kilder skal angis i besvarelsen i tråd med instituttets retningslinjer

Studentene skal fylle ut et erklæringsskjema hvor de bekrefter at hjemmeoppgaven ikke har vært levert tidligere. Innlevering av tidligere innleverte hjemmeoppgaver anses som fusk/forsøk på fusk.

3.8 Eksamensspråk
Det er tillatt å skrive hjemmeoppgaven på engelsk selv om undervisningsspråket er norsk. Om bruk av målform i eksamensbesvarelser, se § 6.4 i Forskriften om studier og eksamener ved Universitetet i Oslo.

3.9 Adgang til eksamen/avsluttende vurdering osv uten opptak
Hospitanter på emnet kan avlegge eksamen på linje med de som er tatt opp på masterprogrammet. Privatister har rettigheter til å ta eksamen ved ledig kapasitet på emnet. Se Lov om universiteter og høgskoler § 40. Rett til å gå opp til eksamen.

Se ellers gjeldende regler for privatister på fakultetets nettsider.

3.10 Adgang til utsatt, ny osv eksamen/avsluttende vurdering 
Utsatt eksamen innvilges kun på grunn av gyldig forfall og vil være i uke 33 og 34.

Gyldig legeerklæring må fremvises jamfør § 7.3 Gyldig forfall til eksamen i Forskriften om studier og eksamener ved UiO.

3.11 Karakterfastsetting 
Avsluttende eksamen dvs. hjemmeoppgaven skal vurderes ut fra gradert karakterskala A-F. Ved Universitetet i Oslo bygger den graderte karakterskala på ulike fagspesifikke kvalitative beskrivelser  jf. § 8.1.1 i Forskriften om studier og eksamener ved Universitetet i Oslo.
Normalfordeling skal brukes slik at det over tid fører til at karakterene A-E fordeles prosentvis etter kurven 10-25-30-25-10 (jf. Universitetets studiekomites vedtak fattet den 14.10.2003). 

Fagspesifikke kriterier for statsvitenskap (ECTS-skalaen) finnes her: http://www.statsvitenskap.uio.no/fag/karakter.html

3.12 Delvis sammenfall med annet emne, reduksjon av antallet studiepoeng

4 Andre forhold tilknyttet emnet